آمریکا داعش ایله موباریزه وظیفه گوجو دیرکتورو کریس مایر، سوریه‌ده، تورکیه ایله آمریکانین اعتبارلی بؤلگه‌ده موطابیق اولدوغو ساحه‌ده ترور تشکیلاتی ی.پ.گ/پ.ک.ک عنصورلری‌نین چیخارما پروسه‌سی‌نین داوام ائتدیگی سؤیله‌ییب.
کریس مایر، آمریکا ساوونما ناظیرلیگی پنتاگون‌داکی اعتبارلی بؤلگه بریفینگینده مطبوعات نماینده‌لری‌نین سوال‌لارینی جوابلاندیردی.
ضدیت‌لی آچیقلاما‌لاری دقت چکن مایر، سوریه‌ده تورکیه ایله آمریکانین امنیتلی بؤلگه مسئله‌سینده راضی قالدیغی ساحه‌ده ترور تشکیلاتی ی.پ.گ/پ.ک.ک عنصورلاری‌نین اولدوغونو قبول ائدیب.
ترور تشکیلاتی ی.پ.گ-نی چیخارماقدا قرارلی اولدوق‌لارینی ساوونان مایر، تورکیه‌نین قانونی امنیت قایغی‌لارینا باغلی اولدوق‌لارینی دئییب.
تورکیه و آمریکانین امنیت گوجلری‌نین تل ابیاض و رسولاین منطقه‌لرینی ایچه‌رن هاوا‌دان و قارادان کونترول فعالیتلرینین دئوام ائتدیگینی خاطیرلا‌دان مایر، امنیتلی بؤلگه‌نین اوزونلوق و درین‌لیگی مسئله‌سینده ایسه آچیقلاما وئرمک‌دن چکیندی.
مایر،ترور تشکیلاتی ی.پ.گ-نین بؤلگه‌دن چیخاراجاغینی ایفاده ائتمه‌سینه باخمایا‌راق آچیقلامانین داوامیندا ضدیت‌لی ایفاده‌لره مراجعت ائتدی.
آمریکانین داعش ایله موباریزه وظیفه گوجو دیرکتورو کریس مایر،ترور تشکیلاتی داعشی اساس گؤستره‌رک سوریه دموکراتیک گوجلری آدینی ایستیفاده ائدن ی.پ.گ/پ.ک.ک ایله طرفداش‌لیق‌لاری‌نین داوام ائدجگینی ساووندو.
مایر،
سوریه دموکراتیک گوجلرینه فعالیت‌لره اویغون سیلاح و تجهیزات تامین ائتمه‌یه داوام ائدیریک، آنجاق بون‌لار سپسیفیک اولا‌راق داعش ایله موباریزه‌یه یؤنلیب". دئدی.
